EMT arendusosakonna juhataja Lauri Lähebi sõnul olid EMT mobiilkaubanduse katsed Õllesummeril edukad - mobiilkaubanduse platvorm pidas vastu, kuigi tulenevalt laupävaõhtu kohatisest võrgu ülekoormusest ei läinud osa kõnedest esmakordsel valimisel alati läbi ja seetõttu oli raskendatud ka m-piletite ostmine. Pühapäeva hommikuks olid Õllesummeri külastajad  lunastanud 1416 mobiilset piletid ja ostnud 1125 m-õlut.